B4-0022, 0023, 0026, 0027, 0028, 0031, 0037 και 0041/99

Ψήφισμα σχετικά με τη βιολογική παραγωγή ζωικών προϊόντων (τροποποίηση του κανονισμού (ΕΟΚ) 2092/91)

Το Ευρωπαϊκό Κοινοβούλιο,

- έχοντας υπόψη την πρόταση τροποποίησης του κανονισμού (ΕΟΚ) 2092/91 της 24ης Ιουνίου 1991 περί του βιολογικού τρόπου παραγωγής γεωργικών προϊόντων (COM(96)0366 - C4-0481/96 - 96/0205(CNS)),

- έχοντας υπόψη την γνωμοδότησή του της 14ης Μαΐου 1997 επί της εν λόγω πρότασης τροποποίησης ((ΕΕ C 167 της 2.6.1997, σελ. 55)),

- έχοντας υπόψη την Πράσινη Βίβλο της Επιτροπής σχετικά με την ασφάλεια στον τομέα των τροφίμων,

- έχοντας υπόψη το ψήφισμά του της 9ης Οκτωβρίου 1998, σχετικά με την πολιτική για την ποιότητα των γεωργικών προϊόντων και ειδών διατροφής ((ΕΕ C 328 της 26.10.1998, σελ. 232)),

A. λαμβάνοντας υπόψη ότι το ευρωπαϊκό γεωργικό πρότυπο στοχεύει στην επίτευξη ενός ποιοτικού προτύπου ως βάση της αγροτικής ανάπτυξης, στο πλαίσιο του σεβασμού του περιβάλλοντος[semigr ] ότι η βιολογική γεωργία συμβάλλει στη διαφοροποίηση της γεωργίας και ότι παρουσιάζει σημαντικό δυναμικό ανάπτυξης,

Β. λαμβάνοντας υπόψη ότι οι καταναλωτές ενδιαφέρονται όλο και περισσότερο για την ασφάλεια των τροφίμων και την προέλευση και τις μεθόδους παραγωγής των γεωργικών προϊόντων και ειδών διατροφής[semigr ] λαμβάνοντας υπόψη ότι, τα τελευταία χρόνια, το ενδιαφέρον των καταναλωτών εστιάζεται στο περιβάλλον και στη καλή μεταχείριση των ζώων, και ότι, στο πλαίσιο αυτό, οι νέες απαιτήσεις των ευρωπαίων καταναλωτών έχουν ενθαρρύνει, κατά τα τελευταία χρόνια, την ανάπτυξη των βιολογικώνα παραγωγών,

Γ. λαμβάνοντας υπόψη ότι οι καταναλωτές επιθυμούν να έχουν εγγυήσεις που τους επιτρέπουν να ασκούν το δικαίωμα ελεύθερης επιλογής και, επομένως, χρειάζονται σαφή, ευκόλως κατανοητή, έγκυρη και έντιμη πληροφόρηση,

Δ. εκτιμώντας ότι η πρακτική της βιολογικής γεωργίας προκύπτει από μία ελεύθερη και εθελουσία δέσμευση των παραγωγών να τηρούν ειδικές υποχρεώσεις και ελέγχους,

Ε. έχοντας υπόψη ότι οι συζητήσεις μεταξύ του Κοινοβουλίου και της Επιτροπής σχετικά με την επέκταση του κανονισμού ΕΟΚ 2092/91 στις ζωικές βιολογικές παραγωγές, κατέληξαν σε μία συναινετική λύση και ότι η τροποποιημένη πρόταση της Επιτροπής (COM(97)0747), που συζητείται στο Συμβούλιο, περιλαμβάνει σε μεγάλο τμήμα τις τροπολογίες του Κοινοβουλίου,

ΣΤ. εκτιμώντας ότι οι προσωρινές κατευθύνσεις που προέκυψαν κατά τη διάρκεια του Συμβουλίου Γεωργίας της 15ης Δεκεμβρίου 1998 επί της εν λόγω προτάσεως αποτελούν μία επιβεβαίωση της θελήσεως να επεκταθεί το πεδίο εφαρμογής του κανονισμού, αλλά ότι παραμένει ακόμα σε μεγάλο βαθμό ανεπαρκής όσον αφορά τα τεχνικά πρότυπα που απαιτούνται για την εφαρμογή του,

Ζ. λαμβάνοντας υπόψη ότι οι τρέχουσες εργασίες στον Codex Alimentarius σχετικά με την παραγωγή, την σήμανση και την διάθεση στην αγορά των βιολογικών προϊόντων απαιτούν μια σαφή κοινή θέση της Ευρωπαϊκής Ένωσης στο πλαίσιο των εν λόγω συζητήσεων,

1. ζητεί από την Επιτροπή και το Συμβούλιο να επιβεβαιώσουν εκ νέου τις αρχές της βιολογικής γεωργίας που εγγράφεται στην έννοια της βιώσιμης γεωργίας, με ισορροπία των εδαφο-φυτικο-ζωικών παραγόντων που επιτρέπει τη διατήρηση και την προοδευτική αύξηση της παραγωγικής ικανότητας των γεωργικών εδαφών, την παραγωγή ειδών διατροφής υψηλής βιολογικής ποιότητας, τη διατήρηση της βιοποικιλότητας, τόσο των ήμερων και παραδοσιακά καλλιεργουμένων ποικιλιών όσο και των παρθένων χώρων στο άμεσο περιβάλλον των γεωργικών εκμεταλλεύσεων και να δοθεί μεγαλύτερη αξία στους παραγωγούς βιολογικών προϊόντων στην αγορά[semigr ]

2. υπενθυμίζει το αίτημά του να καθιερωθεί εναρμονισμένο ευρωπαϊκό λογότυπο για τα βιολογικά προϊόντα ως ενιαίο μέσο που θα τραβά την προσοχή των καταναλωτών στις μεθόδους γεωργικής παραγωγής[semigr ]

3. ζητεί από την Επιτροπή και το Συμβούλιο να μειώσουν αυστηρά τα καθεστώτα εξαίρεσης, συνδέοντάς τα επί παραδείγματι με ακραίες ή μεταβατικές κλιματικές συνθήκες, καθώς και τα προσωρινά καθεστώτα και εμμένει στην άποψη ότι μπορεί να ληφθεί το συντομότερο δυνατόν απόφαση σχετικά με την τροποποιημένη πρόταση της Επιτροπής[semigr ]

4. ζητεί από το Συμβούλιο και την Επιτροπή να λάβουν υπόψη τους τις παραδοσιακές μεθόδους παραγωγής στον τομέα της βιολογικής κτηνοτροφίας που εφαρμόζονται με επιτυχία στα κράτη μέλη και υπευνθυμίζει ότι σε ορισμένες δύσκολες περιοχές, ο ενσταυλισμός των ζώων σε προσδέσεις είναι σύμφωνος με την αρχή της καλής μεταχείρισης των ζώων[semigr ]

5. ζητεί από την Επιτροπή να μην αποκλείσει τη δυνατότητα να αποσύρει την τροποποιημένη πρότασή της σε περίπτωση που το κείμενο που θα προέλθει από τις διαπραγματεύσεις του Συμβουλίου παρουσιάζει σημαντικές αποκλίσεις[semigr ]

6. παροτρύνει την Επιτροπή να υποστηρίξει την ευρωπαϊκή προσέγγιση σχετικά με τη βιολογική παραγωγή, στο πλαίσιο της ΠΟΕ[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών και στο Γενικό Γραμματέα της ΠΟΕ.